**Inštruktáž k pedagogickej praxi - projekt s kolokviom**

**rozširujúce štúdium UPPV**

* 10. 02. – 20. 03. 2020
* 2. ročník štúdia

1. **Povinnosti študenta:**

* Spísať informovaný súhlas s vedením ZŠ, že na príslušnej ZŠ bude v intervale 10. 02. až 20. 03. 2020 vykonávaná prax.
* Zaslať rozvrh hodín študenta na praxi do 17. 02. 2020 prof. PaedDr. Alene Douškovej, PhD., aby bolo možné zrealizovať hospitačnú činnosť didaktikmi predmetov. Hodiny si môže študent zhusťovať aj do väčšieho počtu ako 2VH/deň.

1. **Požadovaný výkon od študenta:**

* Sledovanie náčuvov (5 VH).
* Realizovanie samostatných výstupov (25 VH).
* Spracovanie úloh do portfólia.

1. Požadovaný výkon od učiteľa:

* Odučenie náčuvov (5 VH)
* Realizovanie návodov na študentove výstupy a tiež realizovanie rozborov týchto výstupov.
* Priebežné hodnotenie všetkých študentových vyučovacích výstupov.
* Záverečné hodnotenie študenta.

**Termíny**:

* **28. 03. 2020** - kolokvium k praxi podľa rozvrhu, na kolokvium si prineste úlohy do portfólia spolu s hodnotením od cvičnej učiteľky.

**Úlohy do portfólia**

Študent má povinnosť vytvoriť si vlastné portfólio z praxe. Jeho povinnou súčasťou je **realizácia úlohy 4 a úlohy 5**. Úlohy **1 až 3 sú povinne voliteľné**. Študent je povinný vybrať si jednu z nich. Vloží do portfólia **po jednej príprave z každého odučeného projektu**.

*Študenti, ktorí realizujú vlastné výskumy na praxi (ako súčasť záverečnej práce), nemusia vypracúvať žiadne okrem povinných úloh.* Ich povinnosťou je ale založiť do portfólia veci, ktoré súvisia s ich výskumom (tzn. opíšu, aký výskum robili, a doložia výstupy, ktoré k tomuto výskumu počas praxe získali).

**Úloha 1. AKČNÝ VÝSKUM UČITEĽA**

|  |  |  |
| --- | --- | --- |
| **Na čo sa zamerať** | Ako zmerať | Aké výstupy mať |
| 1. Učiteľovo poňatie výučby. 2. Typické vyučovacie prejavy učiteľa. 3. Komunikácia U-Z(Ž). 4. Učiteľove názory na kontroverzné pedagogické témy. 5. Interakčný štýl učiteľa. | Rozhovor  Pozorovanie | Grafické znázornenie IŠ.  Inventár aktivít.  Charakteristika komunikácie medzi učiteľom a žiakmi.  Inventár zaujímavých odpovedí učiteľa v interview (na pálčivé, resp. kontroverzné témy). |

**Výstup**:

Voľne štylizovaná správa o povahe vyučovacieho procesu v triede (pod vedením sledovaného učiteľa). Dĺžka správy min. 20 riadkov v časti Faktické zistenia a 10 riadkov v časti Názorové stanoviská.

**Úloha 2. AKČNÝ VÝSKUM ŽIAKOV TRIEDY**

|  |  |  |
| --- | --- | --- |
| **Na čo sa zamerať** | Ako zmerať | Aké výstupy mať |
| 1. Učebné štýly a žiaci triedy. 2. Záujmy a osobnostné charakteristiky vybraných detí. 3. Obľúbené činnosti žiakov. 4. Komunikácia medzi žiakmi v triede. | Testy rôzneho zamerania  Pozorovanie  Rating  Projekcia | Tabuľkové spracovanie výsledkov testov, pozorovaní a ratingov.  Popísanie štandardných a neštandardných riešení projektívnych zadaní.  Inventár znakov, popisujúcich povahu komunikácie medzi žiakmi na vyučovaní a mimo nej. |

**Výstup:**

Voľne štylizovaná správa o žiakoch triedy (žiakov netreba vôbec menovať). Dĺžka správy min. 20 riadkov v časti Faktické zistenia a 10 riadkov v časti Názorové stanoviská.

**Úloha 3. AKČNÝ VÝSKUM VZŤAHOV A KLÍMY**

|  |  |  |
| --- | --- | --- |
| **Na čo sa zamerať** | Ako zmerať | Aké výstupy mať |
| 1. Priateľské vzťahy. 2. Učebné vzťahy. 3. Atmosféra počas vybraných (pedagogicky zaujímavých) situácií. 4. Celková klíma v triede. | Sociometria  Nedokončené vety  Kresba  Focus group  Dotazníky sociálnej klímy | Sociometrická matica (usporiadaná), sociogramy, sociometrické indexy.  Inventár dokončení vied (vyjadrený cez frekvenčnú tabuľku).  Popísanie štandardných a neštandardných kresieb detí.  Opísanie zadania pre Focus Group a focusových zistení.  Grafické spracovanie výsledkov z dotazníkového merania povahy sociálnej klímy v triede. |

**Výstup:**

Voľne štylizovaná správa o žiakoch triedy (žiakov netreba vôbec menovať). Dĺžka správy min. 20 riadkov v časti Faktické zistenia a 10 riadkov v časti Názorové stanoviská.

**Úloha 4. CHARAKTERISTIKA ŽIAKOV TRIEDY A CHARAKTERISTIKA VYBRANÉHO ŽIAKA**

|  |  |  |
| --- | --- | --- |
| **Na čo sa zamerať** | Ako zmerať | Aké výstupy mať |
| 1. Úspešnosť dieťaťa z hľadiska sociálnej normy. 2. Problémy a chyby. 3. Predpoklady. | Reflexívny denník  Analýza produktov činnosti  Rating | Tabuľkové spracovanie výsledkov ratingu.  Inventár vynikajúcich riešení (keď riešenia presahovali bežnú normu triedy) /týka sa vysokých predpokladov niektorých detí vo vybraných predmetoch/  Inventár slabých riešené (keď riešenia zaostávali za normou triedy) /týka sa problémov a častej chybovosti niektorých detí vo vybraných predmetoch/ |

**Výstup:**

Voľne štylizovaná správa o jednom žiakovi triedy. Dĺžka správy min. 20 riadkov v časti Faktické zistenia a 10 riadkov v časti Názorové stanoviská. (Správu je potrebné písať ako list pre rodiča, v ktorom ho informujete o predpokladoch, problémoch, resp. celkových učebných výsledkoch jeho dieťaťa.)

**Úloha 5.**

**Zbierka študentom vytvorených pracovných listov**, realizovaných na praxi. Celkovo má ísť o 10 PL, z čoho 5 má byť orientovaných na pamäťové (mechanické) učenie sa a 5 na zmysluplné (objavujúce) učenie sa. Listy majú byť pútavé pre deti a majú inovovať proces výučby v triede.

**Poznámka:**

K predmetu pedagogická prax - projekt nie sú od študenta požadované vzorové prípravy predmetov. Hodnotenie kvality príprav a realizácií výučby je na cvičnom učiteľovi. Odovzdáva jeden projekt výučby za každý odučený predmet tak, ako sa pripravoval na bežnú výučbu (10).

Študent je ale povinný vytvárať si databázu vzorových príprav, ktoré budú tvoriť súčasť štátnej skúšky.